Deg wayen yerzan ixef amenzu n teẓri nebḍa-t ɣef sin n yeḥricen, amezwaru nemmeslay-d deg-s ɣef talɣa n wawalen i d-negmer s ɣur yimezdaɣ , wis sin yerza tasnamka anda i d-nebder ayen yerzan ismawen n yiberdan deg taɣult n tesmidegt, ma yella deg yixef wis sin nefka-yas isem n tesleḍt tagelmant n talɣa d unamek ,ixef-a nebḍa-t ɣef sin, aḥric n tasleḍt tasnalɣant anda nufa ugar n yiwen n wannaw n yismawen (iḥerfiyen d wuddisen ),rnu ɣer waya ismawen ireṭṭalen inumak n yismawen n yiberdan i d-negmar ilmend n yimsulɣa ugar ɣef wid i d-nufa deg usegzawal n (J.M) DALLET .